ΚΑΝΟΝΙΣΜΟΣ (ΕΟΚ) αριθ. 482/74 ΤΗΣ ΕΠΙΤΡΟΠΗΣ της 27ης Φεβρουαρίου 1974 περί κατατάξεως εμπορευμάτων στη διάκριση 23.04 Β του Κοινού Δασμολογίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου(1), και ιδίως το άρθρο 3,

Εκτιμώντας:

ότι απαιτούνται διατάξεις για την εξασφάλιση ομοιόμορφης εφαρμογής της ονοματολογίας του Κοινού Δασμολογίου, ως προς την κατάταξη των υπολειμμάτων από την απόληψη του ελαίου σπερμάτων αραβοσίτου με διαλυτικάς ουσίας ή με πίεση, ότι το Κοινό Δασμολόγιο που προσαρτάται στον κανονισμό (ΕΟΚ) αριθ. 950/68 του Συμβουλίου της 28ης Ιουνίου

1968(2), όπως τροποποιήθηκε τελικά με τον κανονισμό (ΕΟΚ) αριθ. 1/74 του Συμβουλίου της 17ης Δεκεμβρίου 1973(3), αναφέρει, στην κλάση 23.04, τα υπολείμματα από την απόληψη των φυτικών ελαίων- ότι τα υπολείμματα, κατά την έννοια αυτής της κλάσεως, είναι τα στερεά υπολείμματα από την απόληψη με πίεση, με διαλυτικά, ουσίας ή με φυγόκεντρο, του ελαίου που περιέχεται στους ελαιώδεις σπόρους και καρπούς- ότι αυτά αποτελούνται από ουσίες ξυλώδεις, λευκωματώδεις, αμυλώδεις και ορυκτές, περιέχουν ακόμη ορισμένη ποσότητα λιπαρών ουσιών και είναι δυνατό να παρουσιάζονται σαν πεπλατυσμένοι άρτοι (γαλέττες), σαν σφαιρίδια ή υπό μορφή χονδροειδούς αλεύρου (αλεύρου πλακούντων), έστω και συσσωματωμένα με την μορφή κυλίνδρων, σφαιριδίων κλπ. ("pellets")-

ότι ο όρος υπολείμματα δεν δύναται να καλύψει ούτε τα προϊόντα από τα οποία είναι ακόμη δυνατό να γίνει απόληψη ελαίου με τρόπο οικονομικά αποδοτικό ούτε προϊόντα περιέχοντα συστατικά (πλην αμελητέων ποσοτήτων) που δεν έχουν υποστεί κατεργασία απολήψεως του ελαίου και έχουν προστεθεί στα πραγματικά υπολείμματα-

ότι τα υπολείμματα της απολήψεως του ελαίου σπερμάτων αραβοσίτου λαμβάνονται μετά την απόληψη, είτε με διαλυτικές ουσίες είτε με πίεση του ελαίου που περιέχεται στα σπέρματα αραβοσίτου- ότι τα προϊόντα που αποτελούν αντικείμενο κατεργασίας γι' αυτή την απόληψη είναι συχνά προϊόντα που αποτελούνται από σπόρους αραβοσίτου και από θραύσματα του ενδοσπερμίου και του περικαρπίου του κόκκου του αραβοσίτου-

ότι, αναλόγως της χρησιμοποιουμένης μεθόδου απολήψεως (με διαλυτικές ουσίες ή με πίεση) και της διαφόρου συνθέσεως των προϊόντων που αποτελούν αντικείμενο κατεργασίας, τα υπολείμματα διακρίνονται από μία διαφορετική περιεκτικότητα σε λιπαρές ουσίες και πρωτεΐνες-

ότι, για να διακριθούν τα υπολείμματα της απολήψεως του ελαίου σπερμάτων αραβοσίτου που υπάγονται στη διάκριση 23.04 Β, αφ' ενός, από τα προϊόντα που δεν έχουν υποστεί πλήρη κατεργασία απολήψεως του ελαίου σπερμάτων αραβοσίτου, και, αφ' ετέρου, από τα προϊόντα που περιέχουν, εκτός των πραγματικών υπολειμμάτων, συστατικά που δεν έχουν υποστεί κατεργασία απολήψεως του ελαίου, απαιτείται να καθορισθεί ελαχίστη και μεγίστη περιεκτικότης σε άμυλο, λιπαρές ουσίες και πρωτεΐνες- ότι αυτές οι περιεκτικότητες, υπολογιζόμενες σε βάρος επί της ξηράς ύλης, δύνανται κατά τη σύγχρονη τεχνολογία σ' αυτό τον τομέα, να καθορισθούν ως ακολούθως:

α) για τα υπολείμματα της απολήψεως με διαλυτικές ουσίες:

- άμυλο: κατώτερη του 45%

- πρωτεΐνες: (περιεκτικότητα σε άζωτο x 6,25) ίση ή ανώτερη του 11,5%

- λιπαρές ουσίες: κατώτερη του 3%

β) για τα υπολείμματα της απολήψεως με πίεση:

- άμυλο: κατώτερη του 45%

- πρωτεΐνες: (περιεκτικότητα σε άζωτο x 6,25):ίση ή ανώτερη του 13%

- λιπαρές ουσίες: ίση ή ανώτερη του 3% και κατώτερη ή ίση του 8%

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα υπολείμματα της απολήψεως του ελαίου σπερμάτων αραβοσίτου με διαλυτικές ουσίες ή με πίεση υπάγονται στο Κοινό Δασμολόγιο, στη διάκριση 23.04 Β, μόνο εφ' όσον παρουσιάζουν ταυτοχρόνως, υπολογιζόμενες σε βάρος επί της ξηράς ύλης, τις ακόλουθες περιεκτικότητες:

1. Για τα προϊόντα περιεκτικότητος σε λιπαρές ουσίες κατώτερη του 3%:

- περιεκτικότητα σε άμυλο: κατώτερη του 45%

- περιεκτικότητα σε πρωτεΐνες (περιεκτικότητα σε άζωτο x 6,25) ίση ή ανώτερη του 11,5%.

2. Για τα προϊόντα περιεκτικότητος σε λιπαρές ουσίες ίσης ή ανώτερης του 3% και κατώτερης ή ίσης του 8%:

- περιεκτικότητα σε άμυλο: κατώτερη του 45%

- περιεκτικότητα σε πρωτεΐνες (περιεκτικότητα σε άζωτο x 6,25): ίση ή ανώτερη του 13%

Εξάλλου, αυτά τα υπολείμματα δεν δύνανται να περιέχουν συστατικά που δεν προέρχονται από τον κόκκο του αραβοσίτου.

Άρθρο 2

Ο παρών κανονισμός αρχίζει να ισχύει την 1η Απριλίου 1974.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 27 Φεβρουαρίου 1974.

Για την Επιτροπή

Ο Πρόεδρος

Francois-Xavier ORTOLI

(1) ΕΕ αριθ. Ν 14 της 21.1.1969, σ. 1.

(2) ΕΕ αριθ. Ν 172 της 22.7.1968, σ. 1.

(3) ΕΕ αριθ. Ν 1 της 1.1.1974, σ. 1.